# ΣΥΝΑΦΗ ΕΡΓΑ ΣΤΗΝ ΤΡΕΧΟΥΣΑ ΠΡΟΓΡΑΜΜΑΤΙΚΗ ΠΕΡΙΟΔΟ

***Έργα E.Π Στερεάς Ελλάδας 2014 – 2020 στην Επενδυτική Προτεραιότητα 6c***

Όπως παρουσιάζεται στον πίνακα που ακολουθεί, στο ΠΕΠ. Στερεάς Ελλάδας 2014 - 2020 έχουν ήδη ενταχθεί και υλοποιούνται συναφή έργα, τα οποία εντάσσονται στην Επενδυτική Προτεραιότητα 6c (Προστασία, προώθηση και ανάπτυξη της πολιτιστικής και φυσικής κληρονομιάς), συνολικού προϋπολογισμού 13,6 εκατ. ευρώ περίπου.

| **ΚΑΤΑΛΟΓΟΣ ΕΝΤΑΓΜΕΝΩΝ ΕΡΓΩΝ ΣΤΟ Ε.Π. ΣΤΕΡΕΑΣ ΕΛΛΑΔΑΣ 2014 - 2020** | | | | |
| --- | --- | --- | --- | --- |
| **MIS** | **Μορφή** | **Τίτλος ενταγμένων πράξεων** | **Τελικός Δικαιούχος** | **Συγχρηματοδοτούμενη Δ.Δ.** |
| 5000354 | Μεταφερόμενο | Διαμόρφωση Παλαιού Ξενώνα Ιερού Προσκυνήματος Οσίου Ιωάννη Ρώσσου σε Μουσειακό Χώρο Μικρασιατικού Πολιτισμού | Περιφέρεια Στερεάς Ελλάδας | 646.490,62 |
| 5000348 | ΝΕΟ | Κέντρο Σύγχρονης Δημοκρατικής Ιστορίας | Δήμος Καρπενησίου | 401.198,53 |
| 5000835 | ΝΕΟ | Αποκατάσταση και ανάδειξη μνημείου Ι.Ν. Αγίου Nικολάου και διαμόρφωση περιβάλλοντος χώρου στην Δ.Κ Σπερχειάδας Δήμου Μακρακώμης | Δήμος Μακρακώμης | 595.000,00 |
| 5000769 | ΝΕΟ | Ανάδειξη των ψηφιδωτών παλαιοχριστιανικού ναού στην οδό Σπυροπούλου Λιβαδειάς | Δήμος Λεβαδέων | 199.557,07 |
| 5000753 | ΝΕΟ | Αποκατάσταση Ι. Ναού Ευαγγελισμού της Θεοτόκου, Μητροπολιτικού Ναού Αμφίσσης | Διεύθυνση Αναστήλωσης Βυζαντινών & Μεταβυζαντινών Μνημείων | 2.406.479,47 |
| 5000725 | ΝΕΟ | Αναβάθμιση Αρχαιολογικού Χώρου Ορχομενού Βοιωτίας και αποκατάσταση αρχαίου θεάτρου στο πλαίσιο δημιουργίας του Αρχαιολογικού Πάρκου Ορχομενού | Εφορεία Αρχαιοτήτων Βοιωτίας | 2.001.690,61 |
| 5003716 | Phasing | Επισκευή και μετατροπή του κτηρίου "Αρέθουσα" στη Χαλκίδα σε διαχρονικό μουσείο | Διεύθυνση Μελετών & Εκτέλεσης Έργων Μουσείων και Πολιτιστικών Κτιρίων | 4.696.946,84 |
| 5000518 | ΝΕΟ | Ανάπλαση περιβάλλοντος χώρου στην περιοχή «Πάνταβρέχει» του Δήμου Καρπενησίου | Περιφέρεια Στερεάς Ελλάδας | 240.000,00 |
| 5007232 | ΝΕΟ | Αξιοποίηση πολιτιστικού/φυσικού αποθέματος για την τουριστική προβολή της Περιφέρεια Στερεάς Ελλάδας | Περιφερειακό Ταμείο Ανάπτυξης Στερεάς Ελλάδας | 1.183.380,00 |
| 5000827 | ΝΕΟ | Οργάνωση μόνιμης έκθεσης του αρχαιολογικού Μουσείου Χαλκίδας «Αρέθουσα» | Εφορεία Αρχαιοτήτων Εύβοιας | 1.250.000,00 |
| **Σύνολο Επενδυτικής Προτεραιότητας 6c** | | | | **13.620.743,14** |

*Πηγή: ΕΥΔ ΠΕΠ Στερεάς Ελλάδας*

***Οι Στρατηγικές Βιώσιμης Αστικής Ανάπτυξης***

Στο ΠΕΠ Στερεάς Ελλάδας 2014 - 2020 έχει ήδη προγραμματιστεί η υλοποίηση Στρατηγικών Βιώσιμης Αστικής Ανάπτυξης (ΣΒΑΑ) στα εξής αστικά κέντρα:

- στο αστικό κέντρο του Δήμου Χαλκιδέων,

- στο αστικό κέντρο του Δήμου Λαμίας,

- στην ενιαία Λειτουργική Διαδημοτική Περιοχή Παρέμβασης που συγκροτείται από τα Αστικά Κέντρα των Δήμων Λεβαδέων, Θηβαίων και Αλιάρτου.

Σύμφωνα με τη σχετική Πρόσκληση που δημοσιεύθηκε στις 12/06/2018, η Δημόσια Χρηματοδότηση που διατίθεται από το Ε.Π «Στερεά Ελλάδα» 2014-2020 για την υλοποίηση πράξεων που εντάσσονται σε Στρατηγικές Βιώσιμης Αστικής Ανάπτυξης, ανέρχεται σε 25.125.000€, εκ των οποίων:

* 17.085.000 € μέσω του ΕΤΠΑ και
* 8.040.000 € μέσω του ΕΚΤ.

Ειδικότερα, στο πλαίσιο της σχετικής Πρόσκλησης, προβλέπονται παρεμβάσεις σε Επενδυτικές Προτεραιότητες, με τις οποίες έχει συνάφεια και συμπληρωματικότητα η Στρατηγική ΟΧΕ «Πολιτιστική, Περιβαλλοντική, Τουριστική Διαδρομή Στερεάς Ελλάδας», σύμφωνα με την ακόλουθη κατανομή:

* Ε.Π 6c: 2.500.000€
* Ε.Π 6e: 5.000.000€
* Ε.Π 2c: 1.500.000€,
* Ε.Π 8v: 1.000.000€

Κατά συνέπεια, σε επίπεδο σχεδιασμού υπάρχει πρόβλεψη να επιδιωχθούν οι μέγιστες δυνατές συνέργειες ανάμεσα στις σχεδιαζόμενες δράσεις των ΣΒΑΑ και την Ο.Χ.Ε., τόσο στον τομέα των πολιτιστικών υποδομών και του «ηλεκτρονικού πολιτισμού» όσο και της λειτουργικής διασύνδεσης των επιμέρους τοπικών διαδρομών με τη συνολική Διαδρομή της Περιφέρειας.

***Οι Στρατηγικές Τοπικής Ανάπτυξης με Πρωτοβουλία Τοπικών Κοινοτήτων (Τ.Α.Π.Τ.Ο.Κ.)***

Η Τοπική Ανάπτυξη με Πρωτοβουλία Τοπικών Κοινοτήτων (CLLD), βασισμένη στην προσέγγιση LEADER, είναι μια μέθοδος σχεδιασμού και υλοποίησης τοπικών ολοκληρωμένων αναπτυξιακών στρατηγικών, με τη συμμετοχή των εταίρων σε τοπικό επίπεδο, συμπεριλαμβανομένης της κοινωνίας των πολιτών, των τοπικών οικονομικών και κοινωνικών φορέων, προκειμένου να αντιμετωπισθούν αποτελεσματικά οι οικονομικές, κοινωνικές, περιβαλλοντικές και δημογραφικές προκλήσεις που αντιμετωπίζουν οι αγροτικές περιοχές. Είναι ένα ιδιαίτερα ισχυρό εργαλείο, ειδικά σε περιόδους κρίσης, που δείχνει ότι οι τοπικές κοινότητες μπορούν:

α) να κάνουν σταθερά βήματα προς πιο αποτελεσματικές μορφές οικονομικής, βιώσιμης και «χωρίς αποκλεισμούς» ανάπτυξης, σύμφωνα με τη στρατηγική «Ορίζοντας 2020»,

β) να «καινοτομήσουν» όχι αποκλειστικά σε όρους τεχνολογικούς αλλά κυρίως σε όρους αντιμετώπισης των τοπικών προβλημάτων και γ) να ενισχύσουν την κοινωνική συνοχή στις αγροτικές περιοχές.

Στο πλαίσιο του Ε.Π. Αγροτικής Ανάπτυξης θα επιλεγούν κατά μέγιστο αριθμό 45 περιοχές για την εφαρμογή του παρόντος μέτρου οι οποίες συνολικά θα πρέπει να καλύπτουν λιγότερο από το 60% των αγροτικών περιοχών της χώρας. Η επιλογή των περιοχών εφαρμογής θα πραγματοποιηθεί από αρμόδιες επιτροπές στις οποίες θα μετέχουν εκπρόσωποι των ΔΑ των εμπλεκόμενων κατά περίπτωση ταμείων (ΕΓΤΑΑ, ΕΤΘΑ, ΕΚΤ, ΕΤΠΑ) και των Περιφερειών, μέσα από ανοιχτή διαγωνιστική διαδικασία. Οι Ενδιάμεσοι Φορείς Διαχείρισης (ΔΑ Περιφερειών) είναι οι αρμόδιοι φορείς για την παρακολούθηση και τον έλεγχο της υλοποίησης των έργων τον τοπικών προγραμμάτων των ΟΤΔ. Παράλληλα, επιβλέπουν την ορθή υλοποίηση στο σύνολο του μέτρου. Ο Οργανισμός Πληρωμών είναι ο αρμόδιος φορέας για τη διενέργεια των πληρωμών.

Στο παραπάνω πλαίσιο έχουν προετοιμαστεί οι ακόλουθες προτάσεις για την Περιφέρεια Στερεάς Ελλάδας:

- Πρόταση **για την περιοχή Νότιας Εύβοιας - Σκύρου**. Η πρόταση, ύψους 7,55 εκατ. ευρώ, έχει υποβληθεί από τον Οργανισμό Ανάπτυξης Στερεάς Ελλάδας Ανώνυμη Αναπτυξιακή Εταιρεία ΟΤΑ Α.Ε. και την Αναπτυξιακή Ευβοίας και περιλαμβάνει τους εξής Ειδικούς Στόχους:

1. Ανάπτυξη και ποιοτική αναβάθμιση του τουριστικού προϊόντος.

2. Θεματική διεύρυνση του τουριστικού προϊόντος.

3. Διεύρυνση της συμμετοχής των παραγωγών (μεμονωμένα ή συλλογικά) στην προστιθέμενη αξία της τοπικής παραγωγής.

4. Στήριξη κλάδων και προϊόντων με αυξημένη βαρύτητα ή με σημαντικές προοπτικές για την οικονομία τμημάτων της περιοχής παρέμβασης.

5. Περιορισμός της πληθυσμιακής απερήμωσης της περιοχής.

- Πρόταση **για την Περιοχή Παρνασσός - Οίτη.** Η πρόταση, ύψους 5,34 εκατ. ευρώ, έχει υποβληθεί από την Αναπτυξιακή Ανώνυμη Εταιρεία «Οργανισμός Ανάπτυξης Στερεάς Ελλάδας ΑΑΕ», και περιλαμβάνει τους εξής Ειδικούς Στόχους:

1.1 Ενίσχυση της παραγωγικής ταυτότητας της περιοχής μέσα από την αύξηση της παραγόμενης προστιθέμενης αξίας στα ιδιαίτερα τοπικά προϊόντα.

1.2 Βελτίωση της ελκυστικότητας της περιοχής μέσα από την ανάδειξη της τοπικής ταυτότητας και τη διεύρυνση του τουριστικού προϊόντος.

2.1 Προώθηση της συνεργασίας μεταξύ των επιχειρήσεων, των παραγωγών και των φορέων για την ανάπτυξη καινοτομίας και τη βελτίωση της ποιότητας προϊόντων και υπηρεσιών.

2.2 Προώθηση της συνεργασίας για τη μείωση του κόστους παραγωγής και εμπορίας και τη βελτίωση της ανταγωνιστικότητας των επιχειρήσεων.

3.1 Ενίσχυση της ανθεκτικότητας της περιοχής.

3.2 Μείωση της κατανάλωσης ενέργειας σε δημόσιες και ιδιωτικές εγκαταστάσεις.

Κρίσιμο είναι και στην περίπτωση αυτή να επιδιωχθούν οι μέγιστες δυνατές συνέργειες ανάμεσα στις σχεδιαζόμενες Τ.Α.Π.Τ.Ο.Κ. και την Ο.Χ.Ε., τόσο στον τομέα των υποδομών, όσο και στους τομείς της προβολής (marketing) και της λειτουργικής διασύνδεσης των επιμέρους τοπικών διαδρομών με τη συνολική Διαδρομή της Περιφέρειας.

***Ιδιωτικές Επενδύσεις***

Η Περιφέρεια Στερεάς Ελλάδας έχει ήδη προβεί σε προδημοσίευση (Αρ. Πρωτ.7/2018/4.1.2018) της Δράσης του ΠΕΠ Στερεάς Ελλάδας: «Ενίσχυση Μεσαίων Επιχειρήσεων για την Αναβάθμιση και τον Εκσυγχρονισμό τους», προϋπολογισμού 14 εκατ. ευρώ, σε συνδυασμό με τις δράσεις ενίσχυσης της επιχειρηματικότητας που χρηματοδοτούνται από το σχετικό τομεακό πρόγραμμα (ΕΠΑνΕΚ). Η δράση θα εξυπηρετήσει κατά κανόνα την Περιφερειακή Στρατηγική Έξυπνης Εξειδίκευσης (RIS3) και έχει ως στόχο την αύξηση της ικανότητας των επιχειρήσεων για την παραγωγή νέων προϊόντων, τη διαφοροποίηση υφιστάμενων καθώς και τη συνεχή αναβάθμιση της ποιοτικής και πιστοποιημένης παραγωγής. Στο πλαίσιο αυτό προβλέπεται η χρηματοδότηση Επενδυτικών Σχεδίων τα οποία δύναται να περιλαμβάνουν δράσεις όπως:

- Τεχνολογικός εκσυγχρονισμός.

- Ανάπτυξη νέων ή διαφοροποίηση υφιστάμενων προϊόντων και υπηρεσιών.

- Πιστοποίηση και τυποποίηση προϊόντων.

Οι ενισχυόμενες επιχειρήσεις δραστηριοποιούνται κατά κανόνα σε τομείς που εξυπηρετούν τη Στρατηγική Έξυπνης Εξειδίκευσης της Περιφέρειας Στερεάς Ελλάδας (χωρίς να αποκλείονται επενδύσεις σε άλλους τομείς), όπως:

- Αγροδιατροφή.

- Βιομηχανία της Εμπειρίας με επικέντρωση στον τουρισμό.

- Στήριξη της αλυσίδας αξίας του μετάλλου.

- Τεχνολογίες Πληροφορικής και Επικοινωνιών.

***Έργα που υλοποιούνται με εθνική χρηματοδότηση από το Πρόγραμμα Δημοσίων Επενδύσεων***

Η Περιφέρεια Στερεάς Ελλάδας έχει καταρτίσει ένα χρηματοδοτικό πρόγραμμα, με αμιγώς εθνικούς πόρους (ΠΔΕ) για τους τομείς Πολιτισμού, Περιβάλλοντος και Τουρισμού, συνολικού προϋπολογισμού 19,6 εκατ. ευρώ περίπου, σύμφωνα με τα στοιχεία του πίνακα που ακολουθεί.

| **ΕΡΓΑ ΤΟΜΕΑ ΠΟΛΙΤΙΣΜΟΥ, ΠΕΡΙΒΑΛΛΟΝΤΟΣ ΚΑΙ ΤΟΥΡΙΣΜΟΥ**  **ΕΘΝΙΚΟ ΠΔΕ ΕΤΟΥΣ 2017** | | | | | |
| --- | --- | --- | --- | --- | --- |
| **ΚΩΔΙΚΟΣ ΕΡΓΟΥ ΠΔΕ** | **ΤΙΤΛΟΣ ΕΡΓΟΥ** | **ΧΩΡΟΤΑΞΙΚΗ ΚΑΤΑΝΟΜΗ** | **ΠΡΟΤΕΙΝΟΜΕΝΟΣ ΠΡΟΫΠΟΛΟΓΙΣΜΟΣ (ΠΔΕ 2017)** | **ΔΙΚΑΙΟΥΧΟΣ** | **ΠΑΡΑΤΗΡΗΣΕΙΣ** |
| 2016ΕΠ76600006 | ΑΠΟΚΑΤΑΣΤΑΣΗ ΚΑΙ ΑΝΑΔΕΙΞΗ ΤΟΥ ΜΝΗΜΕΙΟΥ ΤΟΥ ΤΡΟΠΑΙΟΥ ΣΥΛΛΑ ΣΤΟΝ ΟΡΧΟΜΕΝΟ ΒΟΙΩΤΙΑΣ ΚΑΙ ΔΙΑΜΟΡΦΩΣΗ ΠΕΡΙΒΑΛΛΟΝΤΑ ΧΩΡΟΥ | ΠΕ ΒΟΙΩΤΙΑΣ | 437.000,00 | ΕΦΟΡΕΙΑ ΑΡΧΑΙΟΤΗΤΩΝ ΒΟΙΩΤΙΑΣ | ΠΡΟΣ ΕΓΚΡΙΣΗ ΣΧΕΔΙΟΥ ΠΣ ΑΠΟ ΠΣΤΕ |
| 2017ΕΠ76600002 | ΕΡΓΑΣΙΕΣ ΑΝΑΔΕΙΞΗΣ ΑΡΧΑΙΟΥ ΘΕΑΤΡΟΥ ΤΑΝΑΓΡΑΣ | ΠΕ ΒΟΙΩΤΙΑΣ | 150.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ-ΔΗΜΟΣ ΤΑΝΑΓΡΑΣ | ΥΛΟΠΟΙΗΣΗ ΜΕ ΠΣ- ΠΡΟΣ ΕΓΚΡΙΣΗ ΣΧΕΔΙΟΥ ΠΣ ΑΠΟ ΠΣΤΕ |
| 2017ΕΠ76600006 | ANAΠΛΑΣΗ ΤΟΥ ΠΕΡΙΒΑΛΛΟΝΤΟΣ ΧΩΡΟΥ ΤΗΣ ΚΡΗΝΗΣ ΤΟΥ ΟΙΔΙΠΟΔΑ ΣΤΗΝ ΠΛΑΤΕΙΑ ΑΓΙΩΝ ΘΕΟΔΩΡΩΝ ΣΤΗ ΘΗΒΑ | ΠΕ ΒΟΙΩΤΙΑΣ | 60.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ-ΔΗΜΟΣ ΘΗΒΑΙΩΝ | ΥΛΟΠΟΙΗΣΗ ΜΕ ΠΣ (ΗΜ. ΥΠΟΓΡ. 15/10/17) |
| 2014ΕΠ76600003 | ΣΥΝΤΗΡΗΣΗ- ΑΠΟΚΑΤΑΣΤΑΣΗ Ι.Ν ΜΕΤΑΜΟΡΦΩΣΕΩΣ ΣΩΤΗΡΟΣ (π.κ. 2009ΣΕ44000053) | ΠΕ ΕΥΡΥΤΑΝΙΑΣ | 168.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ | ΥΛΟΠΟΙΕΙΤΑΙ ΜΕ ΠΡΟΓΡΑΜΜΑΤΙΚΗ ΣΥΜΒΑΣΗ ΜΕ ΥΠΟΥΡΓΕΙΟ ΠΟΛΙΤΙΣΜΟΥ |
| 2015ΕΠ06600021 | ΣΤΕΡΕΩΣΗ ΒΡΑΧΩΔΩΝ ΠΡΑΝΩΝ ΚΑΣΤΡΟΥ ΣΚΥΡΟΥ -ΜΟΝΗΣ ΑΓ. ΓΕΩΡΓΙΟΥ | ΠΕ ΕΥΒΟΙΑΣ | 2.200.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ | ΥΛΟΠΟΙΗΣΗ ΜΕ ΠΣ (ΗΜ. ΥΠΟΓΡ. 12/10/17) |
| 2016ΕΠ06600003 | ΟΛΟΚΛΗΡΩΣΗ ΔΙΑΜΟΡΦΩΣΗΣ ΠΕΡΙΒΑΛΛΟΝΤΟΣ ΧΩΡΟΥ ΒΥΖΑΝΤΙΝΩΝ ΝΑΩΝ ΑΤΤΑΛΗΣ | ΠΕ ΕΥΒΟΙΑΣ | 65.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ | ΥΛΟΠΟΙΗΣΗ ΜΕ ΠΣ |
| 2016ΕΠ06600015 | ΑΠΟΚΑΤΑΣΤΑΣΗ ΚΑΙ ΣΥΝΤΗΡΗΣΗ ΔΟΜΙΚΟΥ ΥΛΙΚΟΥ ΤΟΥ ΑΡΧΑΙΟΥ ΘΕΑΤΡΟΥ ΕΡΕΤΡΙΑΣ | ΠΕ ΕΥΒΟΙΑΣ | 1.050.000,00 | ΕΦΟΡΕΙΑ ΑΡΧΑΙΟΛΟΓΙΑ ΕΥΒΟΙΑΣ | ΥΛΟΠΟΙΗΣΗ ΜΕΣΩ ΠΡΟΓΡΑΜΜΑΤΙΚΗΣ ΣΥΜΒΑΣΗΣ ΜΕ ΥΠΠΟΑ ΕΦΑ ΕΥΒΟΙΑΣ - ΠΡΟΣ ΕΛ. ΣΥΝ. |
| 2017ΕΠ06600019 | ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΟΙΚΙΑΣ ΚΡΙΕΖΩΤΗ | ΠΕ ΕΥΒΟΙΑΣ | 300.000,00 | ΔΗΜΟΣ ΔΙΡΦΥΩΝ ΜΕΣΣΑΠΙΩΝ | ΥΛΟΠΟΙΗΣΗ ΜΕΣΩ ΠΡΟΓΡΑΜΜΑΤΙΚΗΣ ΣΥΜΒΑΣΗΣ - ΠΡΟΣ ΕΓΚΡΙΣΗ ΣΧΕΔΙΟΥ ΠΣ ΑΠΟ ΠΣΤΕ |
| 2017ΕΠ06600024 | ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ & ΚΑΤΑΣΚΕΥΗ ΕΚΚΛΗΣΙΑΣ ΠΟΛΙΤΙΣΤΙΚΟΥ ΠΝΕΥΜΑΤΙΚΟΥ ΚΕΝΤΡΟΥ Ι.Μ. ΧΑΛΚΙΔΑΣ | ΠΕ ΕΥΒΟΙΑΣ | 350.000,00 | Ι.Μ. ΧΑΛΚΙΔΑΣ | ΥΛΟΠΟΙΗΣΗ ΜΕΣΩ ΠΡΟΓΡΑΜΜΑΤΙΚΗΣ ΣΥΜΒΑΣΗΣ - ΠΡΟΣ ΕΓΚΡΙΣΗ ΣΧΕΔΙΟΥ ΠΣ ΑΠΟ ΠΣΤΕ |
| 2017ΕΠ06600025 | ΕΞΟΠΛΙΣΜΟΣ ΠΟΛΙΤΙΣΤΙΚΟΥ ΠΝΕΥΜΑΤΙΚΟΥ ΚΕΝΤΡΟΥ Ι.Μ. ΧΑΛΚΙΔΑΣ | ΠΕ ΕΥΒΟΙΑΣ | 300.000,00 | Ι.Μ. ΧΑΛΚΙΔΑΣ | ΥΛΟΠΟΙΗΣΗ ΜΕΣΩ ΠΡΟΓΡΑΜΜΑΤΙΚΗΣ ΣΥΜΒΑΣΗΣ - ΠΡΟΣ ΕΓΚΡΙΣΗ ΣΧΕΔΙΟΥ ΠΣ ΑΠΟ ΠΣΤΕ |
| 2009ΕΠ06600008 | ΑΠΟΚΑΤΑΣΤΑΣΗ ΑΥΛΕΙΟΥ ΧΩΡΟΥ ΚΑΘΕΔΡΙΚΟΥ ΝΑΟΥ ΑΓΙΑΣ ΤΡΙΑΔΑΣ ΚΑΡΠΕΝΗΣΙΟΥ ΚΑΙ ΑΠΟΚΑΤΑΣΤΑΣΗ ΒΛΑΒΩΝ ΠΝΕΥΜΑΤΙΚΟΥ ΚΕΝΤΡΟΥ ΕΥΓΕΝΙΟΣ Ο ΑΙΤΩΛΟΣ | ΠΕ ΕΥΡΥΤΑΝΙΑΣ | 190.000,00 | ΔΗΜΟΣ ΚΑΡΠΕΝΗΣΙΟΥ | ΕΚΠΟΝΕΙΤΑΙ ΜΕΛΕΤΗ - ΥΛΟΠΟΙΗΣΗ ΜΕΣΩ ΠΡΟΓΡΑΜΜΑΤΙΚΗΣ ΣΥΜΒΑΣΗΣ ΜΕ ΔΗΜΟ ΚΑΡΠΕΝΗΣΙΟΥ |
| 2017ΕΠ06600012 | ΚΕΙΜΗΛΙΑΡΧΕΙΟ ΦΟΥΡΝΑΣ | ΠΕ ΕΥΡΥΤΑΝΙΑΣ | 676.820,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ-ΔΗΜΟΣ ΑΓΡΑΦΩΝ | ΥΛΟΠΟΙΗΣΗ ΜΕ ΠΣ - ΠΡΟΣ ΕΛ. ΣΥΝ. |
| 2017ΕΠ06600013 | ΑΠΟΠΕΡΑΤΩΣΗ ΚΕΛΙΩΝ ΜΟΝΑΧΩΝ Ι.Μ. ΒΡΑΧΑΣ | ΠΕ ΕΥΡΥΤΑΝΙΑΣ | 300.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ-ΔΗΜΟΣ ΑΓΡΑΦΩΝ | ΥΛΟΠΟΙΗΣΗ ΜΕ ΠΣ (ΗΜ. ΥΠ. 16/10/17) |
| 2017ΕΠ06600007 | ΑΝΑΒΑΘΜΙΣΗ ΕΓΚΑΤΑΣΤΑΣΕΩΝ ΧΙΟΝΟΔΡΟΜΙΚΟΥ ΚΕΝΤΡΟΥ ΚΑΡΠΕΝΗΣΙΟΥ | ΠΕ ΕΥΡΥΤΑΝΙΑΣ | 5.350.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ | ΕΓΚΡΙΣΗ ΑΠΟ ΑΠΟΚΝΗ |
| 2017ΕΠ06600003 | ΒΕΛΤΙΩΣΗ ΑΣΤΙΚΩΝ ΥΠΟΔΟΜΩΝ ΠΕΡΙΟΧΗΣ ΠΡΟΦΗΤΗ ΗΛΙΑ ΚΑΡΠΕΝΗΣΙΟΥ | ΠΕ ΕΥΡΥΤΑΝΙΑΣ | 2.280.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ-ΔΗΜΟΣ ΚΑΡΠΕΝΗΣΙΟΥ | ΥΛΟΠΟΙΗΣΗ ΜΕ ΠΣ - ΠΡΟΣ ΕΛ. ΣΥΝ. |
| 2015ΕΠ06600012 | ΑΝΑΚΑΤΑΣΚΕΥΗ ΠΕΤΡΙΝΟΥ ΓΕΦΥΡΙΟΥ (ΘΕΣΗ ΝΕΡΟΥΤΣΟΥ) ΕΠΙ ΤΟΥ ΒΟΙΩΤΙΚΟΥ ΚΗΦΙΣΣΟΥ ΔΗΜΟΥ ΑΜΦΙΚΛΕΙΑΣ | ΠΕ ΦΘΙΩΤΙΔΑΣ | 600.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ | Α ΣΤΑΔΙΟ: ΠΡΟΣ ΣΥΝΤΑΞΗ ΜΕΛΕΤΗΣ -Β΄ ΣΤΑΔΙΟ: ΠΡΟΣ ΔΗΜΟΠΡΑΤΗΣΗ |
| 2015ΕΠ06600018 | ΑΠΟΚΑΤΑΣΤΑΣΗ ΖΗΜΙΩΝ ΤΗΣ ΓΕΦΥΡΑΣ ΣΤΟ Δ.Δ. ΠΛΑΤΑΝΟΥ ΕΠΙ ΤΟΥ ΕΠΑΡΧΙΑΚΟΥ ΔΡΟΜΟΥ ΓΑΡΔΙΚΙ - ΠΛΑΤΑΝΟΣ (ΓΕΦΥΡΑ ΙΝΑΧΟΥ) ΤΟΥ ΔΗΜΟΥ ΜΑΚΡΑΚΩΜΗΣ | ΠΕ ΦΘΙΩΤΙΔΑΣ | 200.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ | ΠΡΟΣ ΥΠΟΓΡΑΦΗ ΣΥΜΒΑΣΗΣ |
| 2014ΕΠ06600000 | ΑΠΟΚΑΤΑΣΤΑΣΗ ΑΡΧΑΙΟΥ ΘΕΑΤΡΟΥ ΔΕΛΦΩΝ | ΠΕ ΦΩΚΙΔΑΣ | 1.700.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ (ΠΡΟΓΡΑΜΜΑΤΙΚΗ ΣΥΜΒΑΣΗ ΜΕ ΥΠΠΟ) | ΣΥΝΕΧΙΖΟΜΕΝΟ - ΥΛΟΠΟΙΗΣΗ ΜΕΣΩ ΠΡΟΓΡΑΜΜΑΤΙΚΗΣ ΣΥΜΒΑΣΗ ΜΕ ΥΠΠΟ- ΕΦΑ ΔΕΛΦΩΝ |
| 2017ΕΠ06600028 | ΑΓΟΡΑ ΚΑΙ ΑΠΟΚΑΤΑΣΤΑΣΗ ΔΙΑΤΗΡΗΤΕΟΥ ΚΤΙΡΙΟΥ (ΠΑΛΑΙΟΥ ΒΥΡΣΟΔΕΨΙΟΥ) ΣΤΗΝ ΠΕΡΙΟΧΗ ΤΗΣ ΧΑΡΜΑΙΝΑΣ Δ.Ε. ΑΜΦΙΣΣΑ | ΠΕ ΦΩΚΙΔΑΣ | 290.000,00 | ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ | ΠΡΟΣ ΤΑΚΤΟΠΟΙΗΣΗ ΙΔΙΟΚΤ. ΚΑΘΕΣΤΩΤΟΣ ΓΙΑ ΕΝΑΡΞΗ ΕΡΓΑΣΙΩΝ |
| 2017ΕΠ56600001 | ΔΡΑΣΕΙΣ ΣΥΝΤΗΡΗΣΗΣ - ΑΝΑΔΕΙΞΗΣ - ΠΡΟΣΤΑΣΙΑΣ ΜΝΗΜΕΙΩΝ ΚΑΙ ΠΟΛΙΤΙΣΤΙΚΩΝ ΑΓΑΘΩΝ ΚΑΙ ΔΡΑΣΕΙΣ ΔΙΑΤΗΡΗΣΗΣ ΤΗΣ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ ΣΤΑ ΔΙΟΙΚΗΤΙΚΑ ΟΡΙΑ ΤΗΣ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ | ΠΕΡΙΦΕΡΕΙΑ | 3.000.000,00 |  |  |
| **ΓΕΝΙΚΟ ΣΥΝΟΛΟ** | | | **19.666.820,00** |  |  |

*Πηγή: Περιφέρεια Στερεάς Ελλάδας*

***Χορηγίες - η συμβολή του Σωματείου «ΔΙΑΖΩΜΑ»***

Το «ΔΙΑΖΩΜΑ» έχει ήδη συμβάλει με την ανάθεση των απαιτούμενων μελετών αποκατάστασης για τα αρχαία θέατρα που θα αποτελέσουν θέσεις της Διαδρομής. Ειδικότερα, το Διάζωμα χρηματοδότησε:

- Τη μελέτη αποκατάστασης του αρχαίου θεάτρου των Δελφών και τη μελέτη συντήρησης και αποκατάστασης του αρχαίου θεάτρου της Ερέτριας, με βάση την οποία υλοποιούνται το αντίστοιχα έργα με χρηματοδότηση από το ΠΔΕ της Στερεάς Ελλάδας.

- Τη μελέτη για την αποκατάσταση του αρχαίου θεάτρου του Ορχομενού Βοιωτίας, με βάση την οποία υλοποιείται το έργο «Αναβάθμιση Αρχαιολογικού Χώρου Ορχομενού Βοιωτίας και αποκατάσταση αρχαίου θεάτρου στο πλαίσιο δημιουργίας του Αρχαιολογικού Πάρκου Ορχομενού» από το ΠΕΠ Στερεάς Ελλάδας 2014-2020.

- Την αρχιτεκτονική μελέτη για τη δημιουργία αρχαιολογικού πάρκου στην Ορχομενό Βοιωτίας, καθώς όλες τις συμπληρωματικές μελέτες (τοπογραφική, πολεοδομική μελέτη τροποποίησης του σχεδίου πόλης, σύνταξη πράξεων αναλογισμού αποζημίωσης οικοπέδων, μελέτη, σύνταξη μελέτης οδοποιίας / οδοί - κόμβος τοπογραφική, φυτοτεχνική, ηλεκτρομηχανολογική, στατική), με βάση τις οποίες προγραμματίζεται να υλοποιηθούν τα αντίστοιχα έργα από το ΠΔΕ της Περιφέρειας Στερεάς Ελλάδας.

Επιπλέον, ως προς την εκκίνηση και υλοποίηση της ΟΧΕ «Πολιτιστική, Περιβαλλοντική και Τουριστική Διαδρομή Στερεάς Ελλάδας», το «ΔΙΑΖΩΜΑ» χρηματοδότησε τις ακόλουθες δύο μελέτες που αφορούν στην υλοποίηση των «soft» έργων της ΟΧΕ και είναι οι ακόλουθες:

- Τη μελέτη «Σχέδιο Μάρκετινγκ, Ταυτότητα και Δημιουργικό της Πολιτιστικής και Περιβαλλοντικής Διαδρομής της Στερεάς Ελλάδας», η οποία υλοποιήθηκε από την εταιρεία «TOPOSOPHY» και έχει ολοκληρωθεί.

- Tη μελέτη «Οργάνωση της συμμετοχής της τοπικής οικονομίας για την Πολιτιστική και Περιβαλλοντική Διαδρομή της Στερεάς Ελλάδας», η οποία εκπονείται από την εταιρεία «ΤΟΠΟΣ ΣΥΜΒΟΥΛΕΥΤΙΚΗ» και είναι σε φάση ολοκλήρωσης.

Παράλληλα, και σε συνέχεια του μνημονίου συνεργασίας, που υπέγραψαν ο Περιφερειάρχης Στερεάς Ελλάδας Κ. Μπακογιάννης και ο πρόεδρος του σωματείου Στ. Μπένος στις 13/12/2017, έχει ξεκινήσει με πρωτοβουλία του Διαζώματος, η σύνταξη χορηγικών φακέλων για τα Έργα και τις Δράσεις της ΟΧΕ, που απαιτούν ενέργειες ωρίμανσης. Στόχος είναι να επιταχυνθούν οι σχετικές διαδικασίες και να ολοκληρωθούν έγκαιρα οι αναγκαίες μελέτες, με χρηματοδότηση από τον κύκλο των χορηγών του Σωματείου, οι οποίες θα προσφερθούν στην Περιφέρεια δωρεάν.